CELEX: E2017P0004
Language: fi
Date: 2017-06-02 00:00:00
Title: EFTAn valvontaviranomaisen 2 päivänä kesäkuuta 2017 Norjan kuningaskuntaa vastaan nostama kanne (Asia E–4/17)

17.8.2017   
            
            
               FI
            
            
               Euroopan unionin virallinen lehti
            
            
               C 271/7
            
         EFTAn valvontaviranomaisen 2 päivänä kesäkuuta 2017 Norjan kuningaskuntaa vastaan nostama kanne
   (Asia E–4/17)
   (2017/C 271/06)
   EFTAn valvontaviranomainen, Rue Belliard 35, 1040 Bryssel, Belgia, asiamiehinään Carsten Zatschler, Maria Moustakali, Øyvind Bø ja Marlene Lie Hakkebo, nosti 2 päivänä kesäkuuta 2017 EFTAn tuomioistuimessa kanteen Norjan kuningaskuntaa vastaan.
   EFTAn valvontaviranomainen on pyytänyt EFTAn tuomioistuinta toteamaan, että
   
               1.
            
            
               Norjan kuningaskunta on rikkonut ETA-sopimuksen liitteessä XVI olevassa 2 kohdassa tarkoitetun säädöksen (direktiivi 2004/18/EY annettu 31 päivänä maaliskuuta 2004, julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta (1)) säännöksiä määrittelemällä julkisen hankinnan virheellisesti ja toteuttamalla ETA:n julkisten hankintojen sääntöjen kriteerit täyttämättömän tarjouskilpailun Kristiansandin Torvetin maanalaisen pysäköintihallin rakentamisesta ja toiminnasta. Norjan kuningaskunta on
               
                           i.
                        
                        
                           kuvaillut hankintasopimuksen kohdetta virheellisesti ja laiminlyönyt oikeiden tai ainakin täydellisten ja riittävän tarkkojen CPV-koodien käytön ja rikkonut siten direktiivin 58 artiklan 2 kohtaa ja 1 artiklan 14 kohtaa sekä ETA-sopimuksen liitteessä XVI olevassa 6a kohdassa tarkoitettua säädöstä (Euroopan parlamentin ja neuvoston asetus (EY) N:o 2195/2002, annettu 5 päivänä marraskuuta 2002, yhteisestä hankintasanastosta (CPV)),
                        
                     
                           ii.
                        
                        
                           laiminlyönyt direktiivin 58 artiklan oikeudellisten vaatimusten mukaisen ETA:n laajuisen hankintailmoituksen julkaisemisen Euroopan unionin virallisessa lehdessä ja TED-tietokannassa sekä
                        
                     
                           iii.
                        
                        
                           jättänyt noudattamatta direktiivin 59 artiklan mukaista vähimmäismääräaikaa hakemusten jättämiselle sopimuksentekomenettelyssä.
                        
                     
         
               2.
            
            
               Norjan kuningaskunta velvoitetaan maksamaan oikeudenkäyntikulut.
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Huhtikuussa 2015 Kristiansandin kunta Etelä-Norjassa käynnisti tarjouskilpailun suuren pysäköintihallin rakentamiseksi ja ylläpitämiseksi Torvetin eli Kristiansandin kaupunginaukion alle.
            
         
               —
            
            
               EFTAn valvontaviranomainen väittää, että hanketta ei kilpailutettu julkisena rakennusurakkana. Sen sijaan hanketta kuvailtiin virheellisesti vain pysäköintipalvelujen järjestämiseksi, eikä hankintamenettely noudattanut ETA:n lainsäädännön yksityiskohtaisia julkisten rakennusurakoiden tarjouskilpailujen sääntöjä, varsinkaan direktiiviä 2004/18/EY julkisia rakennusurakoita sekä julkisia tavara- ja palveluhankintoja koskevien sopimusten tekomenettelyjen yhteensovittamisesta.
            
         
               —
            
            
               EFTAn valvontaviranomainen vaatii tuomioistuinta toteamaan, että Norja on kuvaillut hankintasopimuksen kohdetta virheellisesti ja laiminlyönyt oikeiden tai ainakin täydellisten ja riittävän tarkkojen CPV-koodien käytön, laiminlyönyt ETA:n laajuisen hankintailmoituksen julkaisemisen Euroopan unionin virallisessa lehdessä ja TED-tietokannassa ja jättänyt noudattamatta vähimmäismääräaikaa hakemusten jättämiselle sopimuksentekomenettelyssä.
            
         
               —
            
            
               Sopimuksen ilmaistiin koskevan ”maanalaisen pysäköintihallin suunnittelua, rakentamista, rahoitusta ja toimintaa.” Tarjouskilpailu julkistettiin Norjan kansallisessa julkisten hankintojen tietokannassa Doffinissa 20 päivänä huhtikuuta 2015 käyttäen CPV-nimikkeistön pysäköintipalvelut-koodia.
            
         
               —
            
            
               Hankintailmoituksen mukaan sopimuksen arvoksi on arvioitu 24 000 000–100 000 000 Norjan kruunua.
            
         
               —
            
            
               Vain yksi tarjous toimitettiin asetetussa määräajassa, joka päättyi 15 päivänä toukokuuta 2015. Tarjousta täydennettiin neuvottelujen jälkeen, ja sopimus tehtiin lopulta 24 päivänä kesäkuuta 2015, ja osapuolet allekirjoittivat sen 29 päivänä kesäkuuta 2015.
            
         
      (1)  EUVL L 134, 30.4.2004, s. 114.